Document ID: /roh_data/filtered/fineweb-2-filterrobots_roh.jsonl.gz/62408

da pli Furmaziun cuntinuada...
La purschida da furmaziun cuntinuada a la SAPGR sustegna scolastas e scolasts en differentas fasas da lur vita professiunala e dat novs impuls per scola ed instrucziun.
da pli Perscrutaziun e servetschs...
La perscrutaziun applitgada e la realisaziun dals resultads e da las enconuschientschas en products cun gudogn direct per la scienza, la furmaziun cuntinuada e la pratica furman l’incumbensa principala da la partiziun perscrutaziun, svilup e servetschs.
da pli La SAPGR...
La Scola auta da pedagogia dal Grischun (SAPGR) procura per la scolaziun e la furmaziun cuntinuada da persunas d’instrucziun per il chantun Grischun e per ils chantuns cunfinonts. Cun radund 500 studentas e students tutga la SAPGR tar las SAP mesaunas da la Svizra.
|Persunas d'instrucziun da la pratica / Persunas d'instrucziun|
|Mediateca|
|Linguas|
|Plan d’instrucziun 21|
|Program da curs furmaziun cuntinuada|
|Links nizzaivels|
|Instrucziun|
|Integraziun e collavuraziun|
|Co reagir sin singularitads dal cumportament?|
|Modul da persistenza|
La Scola auta da pedagogia dal Grischun sustegna l’evaluaziun da scola (valitaziun e promoziun da scola) da l’inspecturat da scola cun purschidas precisas. Nus purschain a las scolas ina cussegliaziun che las gida da vesair ils basegns specifics da la scola e dal team sin fundament da recumandaziuns da l'evaluaziun da scola, da planisar la furmaziun supplementara optimala e d’integrar questa en in program da svilup da scola.
En il champ instrucziun focuseschan las purschidas a moda differenta a l’orientaziun a las cumpetenzas e tematiseschan questa da differentas perspectivas. Pussaivels temas: planisar instrucziun ch'è orientada a las cumpetenzas, ambients d’emprender ed incumbensas orientadas a las cumpetenzas, reflexiun d’emprender e feedback – accumpagnar e far visibel l’emprender, promoziun da talents ed uffants talentads.
En il curs «Co reagir sin singularitads dal cumportament?» vegn intermedià co ch'ins po reagir sin disturbis e difficultads che naschan entras scolaras e scolars che sa cumportan a moda provocanta. Ultra da quai vegn er intermedià vias e pussaivladads che gidan da manar entiras classas (classroom-management). Pussaivels temas: direcziun da la classa e disturbis da l’instrucziun, cumportament provocant, reagir a moda professiunala sin scolaras e scolars agressivs.
En ils fatgs d’integraziun e collavuraziun avain nus purschidas che mettan il focus sin la cumplexitad da l’integraziun en las scolas e che duain mussar las pussaivladads per meglierar la collavuraziun. Ils curs han lieu per part en collavuraziun cun la Scola auta per pedagogia curativa Turitg (HfH). Pussaivels temas: premissas per la promoziun integrativa, collavuraziun en ina cuminanza d’emprender professiunala, teamteaching.
Per segirar l’effect da las furmaziuns supplementaras vegn recumandà a las scolas in «modul da persistenza» - pia la pussaivladad d’anc ina giada tematisar suenter in temp il di da furmaziun supplementara, da reflectar ils success e las difficultads ch’ins ha gì enten realisar ils novs pass e da formular finamiras per la lavur suandanta.